ז'אן בוסז'ור

ז'אן בוסז'ור (בספרדית: Jean Beausejour; נולד ב-1 ביוני 1984 בסנטיאגו שבצ'ילה) הוא כדורגלן עבר צ'יליאני אשר שיחק בעמדת החלוץ. בעבר הוא שיחק באוניברסידד קאתוליקה ובאוניברסידד דה צ'ילה ובעוד מועדוני כדורגל בליגת העל הצ'יליאנית, בסרבט ז'נבה מליגת העל השווייצרית, בגרמיו מליגת העל הברזילאית, בקלוב אמריקה מליגת העל המקסיקנית, ובברמינגהאם סיטי מהפרמייר ליג ומהפוטבול ליג צ'מפיונשיפ. לבוסז'ור מעל 100 הופעות בנבחרתו הלאומית, אותה ייצג במונדיאל 2010 ו-2014.

קריירת מועדונים

תחילת קריירה
בשנת 2001 בוסז'ור החל את הקריירה המקצועית שלו באוניברסידד קאתוליקה ומאז שיחק במספר מועדוני כדורגל. בשנת 2004 הוא חתם על חוזה לעונה אחת בסרבט ז'נבה השווייצרית. שנה לאחר מכן הצטרף לגרמיו הברזילאית ובשנת 2006 לגנט מבלגיה. בשנת 2007, הוא חזר לצ'ילה ושיחק עונה אחת בקוברלואה ובעונה שלאחר מכן באו'היגינס.

מאז שהצטרף לאו'היגינס, בוסז'ור הרשים את מאמן נבחרת צ'ילה מרסלו בייאלסה וזומן לנבחרת 3 פעמים. ב-1 בדצמבר 2008 קלוב אמריקה ממקסיקו החתימה אותו לשלוש וחצי שנים. אחרי עונה וחצי בקלוב אמריקה, הוא עבר לשחק בפרמייר ליג.

ברמינגהאם סיטי
ב-31 באוגוסט 2010, בוסז'ור חתם לשלוש שנים במועדון האנגלי מהפרמייר ליג, ברמינגהאם סיטי עבור סכום לא ידוע. המאמן אלכס מקליש ציין שבוסז'ור הוא שחקן שהיה הרבה זמן ב"רשימת המטרות שלהם מכיוון שהוא חזק ומהיר עם יכולות ומיומנות". בוסז'ור ערך את הופעת הבכורה שלו במועדון ב-18 בספטמבר כאשר החליף את אלכסנדר חלב לקראת סוף המשחק נגד וסט ברומיץ' אלביון בדקה ה-83, ברמינגהאם הפסידה 3-1. הוא כבש את שערו הראשון במועדון 6 דקות לאחר פתיחת המשחק בסיבוב החמישי בגביע ה-FA בניצחון על שפילד ונסדיי. במשחק בגמר גביע הפוטבול ליג בעונת 2011 נגד ארסנל, בוסז'ור נכנס כמחליף במחצית השנייה ועזר לקבוצה לנצח 2-1 את הפייבוריטים ארסנל באצטדיון ומבלי וכך הבטיחה הקבוצה מקום בליגה האירופית. ב-5 במרץ הוא כבש את שער הליגה הראשון שלו עבור המועדון בניצחון 3–1 נגד וסט ברומיץ' אלביון והשני שלו הגיע 4 ימים לאחר מכן נגד אברטון בתיקו 1-1. בעונת 2010-11 סבל מפציעות ובסוף העונה הכחולים ירדו לבסוף לליגה השנייה.

המשחק של ברמינגהאם נגד נסיונאל מדיירה מפורטוגל בשלב הפליי-אוף של הליגה האירופית היה המשחק הגדול הראשון של המועדון מזה 50 שנים בתחרות אירופית, בוסז'ור נבחר על ידי עיתון הברמינגהאם מייל לשחקן המצטיין של המשחק. שער הליגה הראשון שלו בעונת 2011-12 היה נגד ברנלי בנובמבר, בתוספת הזמן, בוסז'ור הגיע אל הריבאונד וכבש שער ניצחון דרמטי במשחק שהסתיים בתוצאה 2-1.

ויגאן את'לטיק
ב-25 בינואר 2012, בוסז'ור הצטרף לקבוצת הפרמייר ליג, ויגאן את'לטיק עבור סכום לא ידוע וחתם על חוזה של שנתיים וחצי. ב-31 בינואר הוא ערך את הופעת הבכורה שלו בניצחון 3-1 על טוטנהאם הוטספר במשחק החוץ באצטדיון וייט הארט ליין. ב-11 במאי 2013 הוא זכה עם ויגאן בגביע ה-FA היוקרתי למרות שלא היה כשיר בגמר באצטדיון ומבלי נגד מנצ'סטר סיטי עקב פציעה. אולם, שלושה ימים לאחר מכן, הוא ירד מהפרמייר ליג לליגה שנייה בפעם השנייה בקריירה שלו לאחר הפסד 4-1 לארסנל.

תארים
אוניברסידד קאתוליקה
 אליפות צ'ילה (1): 2002

ברמינגהאם סיטי
 גביע הליגה האנגלית (1): 2010/2011

ויגאן את'לטיק
 גביע ה-FA האנגלי (1): 2012/2013 

נבחרת צ'ילה
 קופה אמריקה: 2015, 2016

נבחרת צ'ילה
בוסז'ור ערך את הופעת הבכורה שלו בנבחרת צ'ילה בשנת 2004, וכבש את השער הראשון שלו בנבחרת ב-10 ביוני 2009 נגד בוליביה במוקדמות מונדיאל 2010. בוסז'ור היה חלק מסגל נבחרת צ'ילה למונדיאל 2010 בדרום אפריקה. הוא כבש את שערו הראשון בטורניר גביע העולם בכדורגל נגד הונדורס ב-16 ביוני, ניצחון זה היה המשחק הראשון שצ'ילה ניצחה בטורניר מונדיאל מאז מונדיאל 1962. הוא שיחק בארבעה משחקים בקמפיין עד אשר צ'ילה הודחה על ידי נבחרת ברזיל בסיבוב השני.

הוא זומן לסגל הנבחרת במונדיאל 2014 בברזיל. בטורניר זה, הוא כבש שער מחוץ לרחבת ה-16 בניצחון של צ'ילה על נבחרת אוסטרליה במשחק שלב הבתים הראשון, שער זה הפך אותו לצ'יליאני הראשון שכובש שער בשני מונדיאלים שונים.

קישורים חיצוניים

כדורגלנים צ'יליאנים
קשרי כדורגל צ'יליאנים
חלוצי כדורגל צ'יליאנים
כדורגלני אוניברסידד דה צ'ילה
כדורגלני אוניברסידד קאתוליקה
כדורגלני סרבט ז'נבה
כדורגלני גרמיו
כדורגלני גנט
כדורגלני קוברלואה
כדורגלני או'היגינס
כדורגלני קלוב אמריקה
כדורגלני ברמינגהאם סיטי
כדורגלני ויגאן את'לטיק
כדורגלני קולו-קולו
כדורגלני נבחרת צ'ילה
כדורגלני מונדיאל 2010
כדורגלני קופה אמריקה 2011
כדורגלני מונדיאל 2014
כדורגלני קופה אמריקה 2015
כדורגלני קופה אמריקה 2016
כדורגלני גביע הקונפדרציות 2017
כדורגלני קופה אמריקה 2019
צ'יליאנים ממוצא האיטי
ספורטאים זרים בשווייץ
ספורטאים זרים בברזיל
ספורטאים זרים בבלגיה
ספורטאים צ'יליאנים במקסיקו
ספורטאים צ'יליאנים באנגליה
צ'יליאנים שנולדו ב-1984